[pic] | ЕВРОПЕЙСКА КОМИСИЯ |

Брюксел, 15.4.2010

COM(2010)164 окончателен

2008/0222 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 294, параграф 6 от Договора за функционирането на Европейския съюз относно

позицията на Съвета на първо четене по приемането на изменено предложение за директива на Европейския парламент и на Съвета относно посочването на консумацията на енергия и други ресурси от продукти, свързани с енергопотреблението, на етикети и в стандартна информация за продуктите (преработена версия)

2008/0222 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 294, параграф 6 от Договора за функционирането на Европейския съюз относно

позицията на Съвета на първо четене по приемането на изменено предложение за директива на Европейския парламент и на Съвета относно посочването на консумацията на енергия и други ресурси от продукти, свързани с енергопотреблението, на етикети и в стандартна информация за продуктите (преработена версия)

1. ИСТОРИЯ НА ДОСИЕТО

Дата на предаване на предложението на ЕП и Съвета: COM(2008)0778 - 2008/0222(COD) | 13 ноември 2008 г. |

Дата на становището на Европейския икономически и социален комитет: | 24 март 2009 г. |

Дата на становището на Европейския парламент на първо четене: | 5 май 2009 г. |

Дата на становището на Комитета на регионите: | 19 март 2010 г. |

Дата на приемане на позицията на Съвета на първо четене: | [14] април 2010 г. |

2. ЦЕЛ НА ПРЕДЛОЖЕНИЕТО НА КОМИСИЯТА

Целта на преработването на „Директивата за енергийните етикети“ или „ДЕЕ“ е да се разшири нейния обхват (ограничен понастоящем до домакински уреди), така че да включва и продукти в търговския и промишления сектор. С преработването обхватът се разширява и с продукти, свързани с енергопотреблението, които при използването си позволяват икономии на енергия, макар те самите да не консумират енергия. Така обхватът се изравнява с разширения неотдавна обхват на Директивата за екодизайна. По този начин се преследва общата цел да се осигури свободното движение на продукти и да се намали консумацията на енергия (и на други важни ресурси) от тях, с което се опазва околната среда и се допринася за намаляване на емисиите на CO2. В резултат на преработването ще бъде изготвена рамкова директива за етикетирането, която чрез включване на мерки за стимулиране и обществени поръчки ще бъде и основен елемент на цялостна устойчива екологична продуктова политика. Предложението е под формата на преработка.

3. КОМЕНТАРИ ОТНОСНО ПОЗИЦИЯТА НА СЪВЕТА

3.1. Общи коментари относно позицията на съвета

Текстът на договорената позиция на Съвета по същество и до голяма степен съответства на предложението на Комисията и следователно може да бъде подкрепен.

3.2. Съгласие по позицията на Съвета на първо четене

Договорената позиция на Съвета е резултат от междуинституционални преговори по двуетапна процедура. Първият етап обхващаше техническата същност на предложението, а вторият — адаптирането на предложението към Договора от Лисабон по отношение на неговото правно основание и разпоредбите, свързани с комитологията.

По отношение на техническата същност, на 2 декември 2009 г. председателят на Комисията по промишленост, изследвания и енергетика (ITRE), г-н Herbert Reul, потвърди съгласието на Европейския парламент с текста, както е договорено на заключителните тристранни политически разговори на 17 ноември 2009 г. и одобрено от Комитета на постоянните представители на 19 ноември 2009 г.

По отношение на адаптирането към Договора от Лисабон, постигнатият компромис бе одобрен от Комитета на постоянните представители на 24 март 2010 г. и потвърден на 25 март от г-н Reul, председател на Комисията по промишленост, изследвания и енергетика на Европейския парламент.

Договорената позиция на Съвета бе официално приета чрез писмена процедура на [14] април 2010 г.

Главните въпроси на преговорите, по които беше постигнато съгласие, са следните:

- Промяна на правното основание (преамбюл): поради влизането в сила на Договора от Лисабон, Съветът и Европейският парламент се съгласиха правното основание да бъде променено на член 194 от Договора за функционирането на Европейския съюз (ДФЕС), като се отчита, че основната цел на директивата е да се постигнат икономии на енергия. Като се съобразява с посочената позиция и че директивата е насочена към повишаване на енергийната ефективност, като същевременно се съблюдават аспектите на вътрешния пазар съгласно член 114 от ДФЕС, Комисията може да се съгласи правното основание на нейното предложение да бъде променено от член 114 от ДФЕС на член 194 от ДФЕС и включва това в добавката към своето Съобщение (2009)665 окончателен.

- Делегирани актове: поради влизането в сила на Договора от Лисабон, Съветът и Европейският парламент се споразумяха по разпоредбите относно делегираните актове, посочени в членове 10, 11, 11а и 11б. Ще бъде приложено изявление на Комисията за изясняване, че при уведомяването за делегирани актове трябва да се имат предвид периодите на прекъсване на дейността на институциите (приложение 1). Ще бъде приложена и съвместна декларация на Съвета, Европейския парламент и Комисията, че разпоредбите на настоящата директива не създават прецедент по отношение на прилагането на член 290 от ДФЕС (приложение ІІ).

- Разширяване на обхвата (член 1, параграфи 1—2): обхватът се разширява, така че да включва всички продукти, свързани с енергопотреблението, в домакинствата, търговския и промишления сектор, както е предложено от Комисията.

- Неразрешено използване на етикет (член 2): вмъкнати са определения за изясняване какво представлява законно използване на етикет и какво — незаконно.

- Наблюдение на пазара (член 3): подсилени са разпоредбите за наблюдение на пазара, за да се подобри прилагането на директивата.

- Изисквания по отношение на рекламата (член 4, букви а) и б): вмъкната е нова разпоредба с изискването, че класът на енергийна ефективност трябва да се показва във всяка реклама, която съдържа информация, отнасяща се до енергопотреблението или цената на посочените продукти, попадащи в обхвата на делегирани актове.

- Обществени поръчки (член 9, параграфи 1—2): държавите-членки се насърчават да използват за обществени поръчки най-високия клас на енергийна ефективност.

- Стимули (член 9, параграфи 3—4): както за обществените поръчки, държавите-членки се насърчават да прилагат най-високия клас на енергийна ефективност или дори да си поставят още по-висока цел, като прилагат най-високите нива по отношение на експлоатационните характеристики, когато предоставят стимули за своите граждани. Данъчните и фискалните мерки са изключени като стимули от настоящата директива.

- Оформление на етикета (член 11, параграф 4, буква г): Още три класа (A+, A++, A+++) могат да бъдат добавени към скалата „A—G“, която остава основна. Може да има преразглеждане от Комисията, ако значителна част от продуктите ще попаднат в двата най-високи класа за енергийна ефективност (A++/+++) и е оправдано по-нататъшно разграничение. Ще бъде приложено изявление на Комисията за изясняване на смисъла на „значителна част от продуктите“. В съображение ще се посочва, че при преразглеждането (до 2014 г.) на рамковата директива ще се има предвид евентуална промяна на скалата на класовете.

4. ЗАКЛЮЧЕНИЕ

Позицията на Съвета отговаря на целите на първоначалното предложение на Комисията. Поради това Комисията я подкрепя.

ПРИЛОЖЕНИЕ І Изявления на Комисията във връзка с предложението за директива на Европейския парламент и на Съвета относно посочването на консумацията на енергия и други ресурси от продукти, свързани с енергопотреблението, на етикети и в стандартна информация за продуктите (преработена версия)

Член 1, параграф 2

„При изготвянето на списъка с приоритетите по отношение на свързаните с енергопотреблението продукти, посочени в съображение [3a], Комисията ще отдаде дължимото внимание и на тези свързани с енергопотреблението продукти, които имат приложение в строителството, като отчете по-специално потенциала за спестяване на енергия, което може да бъде постигнато чрез етикетиране на някои от тези продукти, предвид факта че 40 % от общата консумация на енергия в ЕС се пада на сградите.“

Член 11, параграф 2

„При предлагане на нови мерки за изпълнение в рамките на преработената директива, Комисията трябва да осигури избягване на припокриване на законодателството и запазване на цялостната съгласуваност на законодателството на ЕС в областта на продуктите.“

Член 11, параграф 4, буква г)

Значителна част от продуктите — с оглед преразглеждане на класификацията за целите на етикетирането

„Комисията смята, че частта на продуктите от двата най-високи класа на енергийна ефективност се счита за значителна, когато може да се констатира, че:

- или броят на наличните на вътрешния пазар модели от клас A+++ или A++ е около или над една трета от общия брой на съответните налични модели;

- или делът на продуктите от клас A+++ или A++ в годишните продажби на вътрешния пазар е около или над една трета;

- или и двете констатации са в сила.“

Информация за потребителите

Комисията подкрепя използването на общностни инструменти, като например програмата „Интелигентна енергия — Европа“, за да се допринесе за:

- инициативи за повишаване на осведомеността на крайния потребител за ползите от енергийното етикетиране;

- инициативи за наблюдение на развитието на пазара и на технологиите, водещи до създаване на продукти с по-висока енергийна ефективност, по-конкретно чрез установяване на моделите с най-добри експлоатационни характеристики в различните продуктови групи и предоставяне на тази информация на всички заинтересовани страни, като например организации на потребителите, неправителствени организации в областта на промишлеността и екологията, с оглед на широкото разпространение на тази информация сред потребителите.Това наблюдение би могло да послужи и като показател за преработването на мерките за етикетиране и/или екодизайн в съответствие с директиви 1992/75/ЕИО и 2005/32/ЕО. “

Период на прекъсване на дейността

„Европейската комисия взема под внимание факта, че освен в случаите, когато законодателният акт предвижда процедура по спешност, Европейският парламент и Съветът считат, че при уведомяването за делегирани актове трябва да се вземат предвид периодите на прекъсване на работата на институциите (през зимата, лятото и по време на европейските избори) с цел Европейският парламент и Съветът да могат да упражнят прерогативите си в рамките на срока, посочен в съответните законодателни актове, и е готова да действа съобразно това.“

ПРИЛОЖЕНИЕ ІІ

Декларация на институциите

Декларация на Европейския парламент, Съвета и Комисиятаотносно член 290 от ДФЕС

„Европейският парламент, Съветът и Комисията заявяват, че разпоредбите на настоящата директива не засягат бъдещи позиции на институциите във връзка с прилагането на член 290 от Договора за функционирането на ЕС, нито индивидуални законодателни актове, съдържащи такива разпоредби.“